**Ministru kabineta noteikumu projekts „Grozījumi Ministru kabineta 2013. gada 17. decembra noteikumos Nr. 1524 „Noteikumi par valsts atbalstu lauksaimniecībai”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta „Grozījumi Ministru kabineta 2013. gada 17. decembra noteikumos Nr. 1524 „Noteikumi par valsts atbalstu lauksaimniecībai”” mērķis ir pārdalīt 2018. gadam piešķirto finansējumu starp apstiprinātiem atbalsta pasākumiem. Noteikumu projektā pārdalītais finansējums ir paredzēts lopkopības atbalstam un tirgus veicināšanas pasākumam. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Grozījumi Ministru kabineta 2013. gada 17. decembra noteikumos Nr. 1524 „Noteikumi par valsts atbalstu lauksaimniecībai”” (turpmāk – noteikumu projekts) ir sagatavots, pamatojoties uz Lauksaimniecības un lauku attīstības likuma 5.panta 3.1 un ceturto daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | Sagatavotais Ministru kabineta noteikumu projekts attiecas uz dabas resursu, lauksaimnieciskās ražošanas un pārstrādes politikas jomu.Spēkā esošajos Ministru kabineta 2013. gada 17. decembra noteikumos Nr. 1524 „Noteikumi par valsts atbalstu lauksaimniecībai” (turpmāk – noteikumi Nr. 1524) ir noteikti valsts atbalsta pasākumi lauksaimniecības attīstībai, valsts atbalsta apmērs, piešķiršanas kritēriji un kārtība 2018. gadam.Pēc Lauku atbalsta dienesta sniegtās informācijas, līdz 2018.gada 13. septembrim ir izveidojušies neizmantoti finanšu līdzekļi atbalsta pasākumā “2017.gadā uzsākto atbalsta pasākumu izpildes finansējumam” 34 658 *euro* apmērā – pārsvarā tādēļ, ka 2017.gada IV ceturksnī lopkopības nozarēs ir samazinājies kopējais atbalsttiesīgo dzīvnieku skaits pārraudzības ganāmpulkos. Atbalsta pasākumā biškopības nozares attīstībai ir palikuši neizmantoti 4 842 *euro*. Savukārt citos pasākumos ir nepieciešams finansējuma palielinājums. Lai Lauku atbalsta dienestam, izmaksājot atbalstu, nebūtu jāpiemēro proporcionālais samazinājums par ciltsgrāmatas uzturēšanu liellopu gaļas ražošanas nozarē, noteikumu projekta 3.punktā finansējums ir palielināts par 19 248 *euro*. Noteikumu projekta 5.punktā ir palielināts finansējums par 20 252 *euro* pasākumā “Atbalsts tirgus veicināšanas pasākumiem”. Atbalsta pretendentam šogad ir nepieciešams pārskaitīt lielāku avansa maksājumu par kopstenda platības nomu izstādē "*Internationale Grüne Woche Berlin – 2019*", jo Latvijas kopstendā nepieciešama papildu platība, lai izstādē varētu piedalīties vairāk pārtikas pārstrādes uzņēmumu.Ievērojot šo finansējuma pārdali, noteikumu 1., 2., 4., 5. un 6.punktā ir precizētas atbalsta summas noteikumu Nr. 1524 2.1., 2.1.1., 2.1.1.2., 2.1.6., 2.4. un 2.6. apakšpunktā.Noteikumu 6.punktā jaunā redakcijā ir izteikts noteikumu Nr. 1524 2.6. apakšpunkts, jo kopējais piešķirtais atbalsts 371 743 *euro* ir samazināts par 34 658 *euro*, tai skaitā ciltsdarbam un dzīvnieku audzēšanai cūkkopības nozarē – par 720 *euro*.Minētie grozījumi ļaus plānveidīgi izmantot valsts atbalstam piešķirtos finanšu līdzekļus 2018.gadā. |
| 3. | Projekta izstrādē iesaistītās institūcijas un publiskas personas kapitālsabiedrības | Zemkopības ministrija un Lauku atbalsta dienests |
| 4. | Cita informācija |  Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Fiziskas un juridiskas personas, kas nodarbojas ar liellopu gaļas ražošanu un pārtikas pārstrādi, viena šķirnes dzīvnieku audzētāju organizācija un viena zinātniskā institūcija |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Par noteikumu projektu šķirnes dzīvnieku audzētāju organizācija un zinātniskā institūcija ir informētas, tām elektroniski nosūtot noteikumu projektu. |
| 2. | Sabiedrības līdzdalība projekta izstrādē | Noteikumu projekta izstrādē iesaistīta Latvijas Šķirnes dzīvnieku audzētāju savienība un Agrāro resursu un ekonomikas institūts. |
| 3. | Sabiedrības līdzdalības rezultāti | Noteikumu projekts sagatavots, pamatojoties uz Latvijas Šķirnes dzīvnieku audzētāju savienības un Agrāro resursu un ekonomikas institūta izteiktajiem priekšlikumiem.  |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Noteikumu projekta izpildi nodrošinās Zemkopības ministrija un Lauku atbalsta dienests. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem. | Projekts neietekmē pārvaldes funkcijas un uzdevumus, ne arī institucionālo struktūru. |
| 3. | Cita informācija | Nav. |

 Zemkopības ministrs Jānis Dūklavs

Ingiļāvičute 67027661

Biruta.Ingilavicute@zm.gov.lv